Chipembere

Chipembere (Rhinoceros in English) zimhuka zihombe remusango rine nyanga pamhuno nemakumbo makobvu. Rimwe zita rechipembere rinonzi nhema. MuAfrica mune marudzi maviri echipembere; kuchamhembe kweAsia kune matatu.

Nhema imhuka huru inokwanisa kusvika 1 tonne pahuremu; ine ganda gobvu rinopimwa kuita 1.5-5cm pakukora kwaro. Mhuka iyi inodya makwenzi zvikurusei mashizha acho; asi kana pasina mashizha inodyawo zvimwe zvine tseta.

Kadyamutowa (Black Rhinoceros) kureva chipembere.

Zvikara

Mumasango chikara chikuru chinouraya chipembere ndiye munhu. Mhuru dzachipembere dzinourayiwa neshumba; mbada; dindingwe uye makarwe; mhumhi nemapere. Chipembere chinonwa mvura kurwizi mazuva ose; izvi ndizvo zvinoita kuti chipembere chasanetsa kubayiwa nemakororo anovhima zvokuba.

Vanoba nyanga dzechipembere vanotengesa kuChina uko kune vanotenda kuti nyanga iyi inorapa fever.

Tsumo

Usapedzera mapfumo mukubaya nhema idzo nzou dzichauya. Don't waste spears on stabbing rhinos when elephants (may still) show up. 

Mitauro yeBantu

VaTonga vanoti cipembele (hippo; hippopotamus)  kureva chipembere. Taabwa vanoti kipembele (n. rhinoceros) kureva chipembere. 
MaZulu vanoti inkulumane (n. White rhinoceros) kureva nhemachena. VaVenda vanoti thema (n. Black Rhinoceros).
MaZulu vanoti umkhombe, umkhombo kana umduzu (n. White rhinoceros) vachireva nhemachena.
VaGungu vanoti hyoko (n. rhinoceros)  kureva chipembere. Nsenga vanoti chipembele (n. rhinoceros) kureva chipembere.

Category:Mhuka